EkBass/fiwiki-20250220-pages-articles huggingface dataset:
Amiralitetshuset

Amiralitetshuset () on rakennus Ruotsin pääkaupungissa Tukholmassa. Se sijaitsee Skeppsholmenin saarella kaupungi keskustassa. Se on rakennettu alun perin vuosina 1647–1650 amiraliteettikollegion käyttöön. Alkuperäinen suunnittelija oli todennäköisesti hollantilainen arkkitehti Louis Gilles. Amiraliteettikollegio muutti jo vuonna 1680 Tukholmasta Karlskronaan, ja rakennusta käytettiin myöhemmin Ruotsin laivaston viljavarastona ja kasarmina. Vuonna 1754 rakennusta muutteli ruotsalainen arkkitehti Carl Hårleman. Nykyisen, pohjoiseurooppalaista renessanssia edustavan ulkonäkönsä rakennus sai vuosina 1844–1846. Sen suunnitteli arkkitehti Fredrik Blom. Kuningas Oskar I:n toiveesta Blom korjasi alkujaan niukan uusklassistista suunnitelmaansa romanttisempaan suuntaan koristeellisine nurkkatorneineen. Historistinen arkkitehtuuri saattoi vaikuttaa siihen, että rakennusta on joskus virheellisesti luultu entiseksi Juhana III:n huvilinnaksi.Fredric Bedoire: Stockholms byggnader: Arkitektur och stadsbild, s. 90. Norstedts, Tukholma 2012. Vuonna 1952 rakennukseen tehtiin muutoksia arkkitehti Rudolf Cronstedtin johdolla. Vuodesta 1935 lähtien Amiralitetshuset on ollut Ruotsin valtiollinen rakennushistoriallinen kohde. ==Lähteet== Luokka:Tukholman rakennukset ja rakennelmat
Disklavier-piano

Disklavier-piano on Yamahan akustisen- ja digitaalipianon yhdistävä, itse itseään soittava piano. Soitin sisältää sekä mekaanisen pianokoneiston että digitaalitekniikkaa, mikä mahdollistaa aidon pianoäänen kuuntelemisen kuulokeliitännän kautta. Tällöin pianoa voidaan soittaa ilman että ääni kuuluu ulospäin. Ominaisuutta kutsutaan Silent-modeksi. Soitto voidaan myös nauhoittaa pianon omalla sekvensserillä tai ulkoisella tallentimella. Suurin ero akustisiin - ja digitaalipianoihin verrattuna disklavier-pianossa on se, että sen tekniikka mahdollistaa vasarakoneiston ja koskettimien liikuttelun automaattisesti. Pianon voi siis sanoa soittavan itse itseään. Mallien kehittyneisyyttä kuvaa esimerkiksi se, että harjoitellessa pianon voi laittaa soittamaan toisen käden nuotteja ja soittaa itse toisen puolen. Disklavier- pianoja on saatavilla sekä pystypianomallisina että flyygelimallisina. ==Katso myös== *Taffelipiano *Digitaalipiano *Sähköpiano *Flyygeli ==Aiheesta muualla== *Tietoa Yamahan disklavier-pianoista Luokka:Kosketinsoittimet Luokka:Piano Luokka:Sähköiset soittimet
Bonnierhuset

Bonnierhuset on tornitalo Tukholman Vasastanin kaupunginosassa, Vasaparken- puiston eteläpuolella Torsgatanin varrella. Se kohoaa 61 metrin korkeuteen. Rakennuksessa toimii Bonnierin konsernijohto ja Dagens Industri -sanomalehden toimitus. Talon omistaa Bonnier Cityfastigheter. Bonnierhuset rakennettiin 1946–1949. Sen suunnittelivat arkkitehdit Ivar ja Anders Tengbom, jotka olivat voittaneet vuonna 1937 järjestetyn suunnittelukilpailun. Kyseessä oli ensimmäinen Ruotsiin toisen maailmansodan jälkeen rakennettu betonirunkoinen tornitalo. Seinät on verhoiltu keltaisella tiilellä. Toimistot sijaitsevat torniosassa, matalammassa siivessä on lehtipaino. Taloa on laajennettu 1964 ja 1972 Anders Tengbomin suunnittelemilla lisäosilla.Fredric Bedoire: Stockholms byggnader: Arkitektur och stadsbild, s. 230. Norstedts, Tukholma 2012. Bonnierhusetin eteläpuolelle valmistui vuonna 2006 Bonnierin taidehalli.Bedoire 2012, s. 229. Nimeä Bonnierhuset käytetään myös Sveavägenin varrella Norrmalmilla sijaitsevasta Bonnierin vanhasta pääkonttorista. ==Lähteet== == Aiheesta muualla == Luokka:Ruotsin tornitalot Luokka:Tukholman rakennukset ja rakennelmat Luokka:Bonnier Luokka:Vasastaden
Colt Single Action Army

Colt Single Action Army (tunnettu myös nimillä Colt Peacemaker tai Colt Model 1873) on alkujaan Colt’s Patent Firearms Manufacturing Companyn ja myöhemmin Colt’s Manufacturing Companyn (CMC) valmistama yksitoiminen () revolveri. Yksitoimisen aseen iskuvasara on joka laukauksella ensin vedettävä vireeseen. Ase ladataan vetämällä iskuvasara puolivireeseen, jolloin oikeassa kyljessä patruunarullan takana oleva latausportti voidaan avata ja syöttää patruunat yksitellen patruunakammioihin. Tyhjät hylsyt ja ampumattomat patruunat poistetaan yksitellen piipun alla olevalla jousitetulla ejektoritangolla työntämällä. Vuonna 1872 patentoitu ja 1873 valmistukseen otettu revolveri kehitettiin suustaladattavien Colt -mallien patruunakäyttöisten muunnosten pohjalta. Yhdysvaltain armeija valitsi vuonna 1873 revolverin palvelusaseekseen .45 Colt (tunnettu myös nimillä .45 Long Colt tai .45 LC) -kaliiperisena. Armeijan ja ratsuväen mallissa on 7,5 tuuman (191 mm) piippu, tykistömallissa piippu on 5,5-tuumainen (140 mm). Colt Peacemaker on yksi tunnetuimmista niin sanotun villin lännen aseista. Ase sai nopeasti suuren suosion sekä sotilas- että siviilikäyttäjien keskuudessa. == Lähteet == ==Aiheesta muualla== *150 Years Of Colt's Single Action Army Luokka:Revolverit
Liga Nacional de Fútbol Profesional

Liga Nacional de Fútbol Profesional eli lyhyemmin Liga de Fútbol Profesional (LFP, markkinointinimi La Liga) on espanjalainen urheiluyhdistys, joka vastaa maan ammattilaisjalkapallosarjojen järjestämisestä ja markkinoinnista. Se perustettiin vuonna 1983. LaLiga:n muodostavat 42 jalkapalloseuraa. Ne kilpailevat Primera Divisiónissa (LALIGA EA SPORTS) ja Segunda Divisiónissa (LALIGA HYPERMOTION), jotka ovat samalla maan kaksi korkeinta sarjatasoa. Vuodesta 2008 lähtien sarja on tunnettu sponsoreidensa nimellä Banco Bilbao Vizcaya Argentaria (2008-2016), Banco Santander (2016-2023) ja EA Sports (2023-2028) kanssa tehtyjen kumppanuussopimusten ansiosta. Primera Divisiónin otteluita seuraa televisiosta keskimäärin 4,3 miljoonaa ja Segunda Divisiónin otteluita 650 000 espanjalaista jokaisella kierroksella. Latinalaisen Amerikan maissa LaLiga on seuratuin ulkomaalainen liiga. LaLiga:n seurojen yhteenlaskettu budjetti on 1,6 miljardia euroa. Epäsuorasti ammattilaisjalkapalloilu työllistää Espanjassa 80 000 henkilöä, mikä muodostaa 2,5 prosenttia palvelualojen bruttokansantuotteesta ja tuottaa vuosittain lähes miljardi euroa valtion kassaan. LaLiga:llä on yhteistyösopimus Espanjan kuninkaallisen jalkapalloliiton kanssa, mutta se toimii siitä itsenäisesti. Puheenjohtaja on José Luis Astiazarán, ja hallitukseen kuuluu kerrallaan kuuden Primera- ja Segunda-seuran edustajat. LaLiga:n päämaja sijaitsee Madridissa. Liiga on eurooppalaisten jalkapallon ammattilaisliigojen yhteistyöjärjestön EFPL:n perustajajäsen. LaLiga:n alaisuudessa toimivat myös Campus LaLiga, joka järjestää kesäkouluja 8–13-vuotiaille lapsille, ja Fundación del Fútbol Profesional -säätiö. == Lähteet == == Aiheesta muualla == * LFP:n sivusto * Facebook * Twitter Luokka:Espanjan jalkapallosarjat
Huang Hua

Huang Hua (25. tammikuuta 1913 – 24. marraskuuta 2010) oli kiinalainen poliitikko ja diplomaatti. Hän toimi Kiinan kansantasavallan ulkoministerinä vuosina 1976–1982. Huang Hua syntyi Hebeissä ja liittyi Kiinan kommunistiseen puolueeseen vuonna 1936. Hän opiskeli Yenchingin yliopistossa. Huang Huaa edelsi ulkoministerin virassa Qiao Guanhua ja seurasi Wu Xueqian. Hän kuoli 97-vuotiaana marraskuussa 2010. == Lähteet == Luokka:Kiinan ulkoministerit Luokka:Vuonna 1913 syntyneet Luokka:Vuonna 2010 kuolleet
Hessensteinin palatsi

Hessensteinin palatsi on palatsimainen rakennus Ruotsin pääkaupungissa Tukholmassa. Se sijaitsee Tukholman vanhassakaupungissa (Gamla stan), Riddarholmenilla, Birger Jarls torgin laidalla. Palatsi on alun perin rakennettu vuoden 1630 tienoilla valtaneuvos Bengt Bengtsson Oxenstiernan yksityistaloksi. Noin vuonna 1680 rakennusta uudistettiin, ja suunnittelijana toimi tuolloin mahdollisesti arkkitehti Nicodemus Tessin nuorempi. Vuonna 1983 rakennuksen restauroi arkkitehtitoimisto Uhlin&Malm.;Fredric Bedoire: Stockholms byggnader: Arkitektur och stadsbild, s. 55. Norstedts, Tukholma 2012. Rakennuksessa on nykyisin Svean hovioikeuden tiloja. Rakennuksen nimi tulee kuningas Fredrik I:n rakastajattaresta Hedvig Taubesta, jonka lapset saivat Hessensteinin kreivin arvon. ==Lähteet== Luokka:Tukholman palatsit Luokka:Riddarholmenin rakennukset ja rakennelmat
Michael Foot

Michael Mackintosh Foot (23. heinäkuuta 1913 – 3. maaliskuuta 2010) oli brittiläinen poliitikko. Hän syntyi Plymouthissa, Devonissa, ja toimi Työväenpuolueen puoluejohtajana 1980–1983. Foot toimi muun muassa vuosina 1976–1979 parlamentin alahuoneen johtajana ja vuosina 1974–1976 Yhdistyneen kuningaskunnan työministerinä. Hän oli ehdolla parlamentin jäseneksi ensimmäistä kertaa vuonna 1935 (22-vuotiaana), ja ensimmäistä kertaa hän pääsi parlamenttiin vuonna 1945. Michael Footista tuli Britannian historian kaikkien aikojen pitkäikäisin puoluejohtaja 93-vuotispäivänään 23. heinäkuuta 2006, jolloin hän rikkoi päivää ennen 93-vuotispäiväänsä maaliskuussa 2005 kuolleen James Callaghanin aiemman ennätyksen. == Lähteet == Luokka:Yhdistyneen kuningaskunnan työväenpuolueen puheenjohtajat Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan työministerit‎ Luokka:Vuonna 1913 syntyneet Luokka:Vuonna 2010 kuolleet
Hötorgsskraporna

Hötorgsskraporna () tarkoittaa Tukholman Norrmalmin kaupunginosassa sijaitsevaa viiden tornitalon kokonaisuutta, joka sijaitsee Hötorgetin ja Sergelin torin välissä. Tornitalot ovat liikekäytössä, ja niissä kaikissa on 19 kerrosta. Talot rakennettiin vuosina 1955–1966 osana Norrmalmin uudelleenjärjestelyä. Tornitaloista ensimmäinen, Hötorgshus 1, rakennettiin 1955–1960, ja sen suunnitteli arkkitehti David Helldén. Hötorgshus 2 rakennettiin 1957–1960, ja sen suunnitteli Anders Tengbom. Hötorgshus 3 rakennettiin 1960–1962, ja sen suunnitteli Sven Markelius. Hötorgshus 4 rakennettiin 1960–1962, ja sen suunnitteli Lars-Erik Lallerstedt. Rakennuksista viimeinen, Backström & Reiniuksen suunnittelema Hötorgshus 5, rakennettiin 1961–1965.Fredric Bedoire: Stockholms byggnader: Arkitektur och stadsbild, s. 113. Norstedts, Tukholma 2012. Viides talo on neljää muuta taloa matalampi: se yltää 61 metrin korkeuteen, kun muut ovat 72 metriä korkeita.Emporis.com - Hötorgsskraporna Tukholmalaiset tuntevat talot nimellä de fem trumpetstötarna (”viisi trumpetintöräystä”). ==Lähteet== Luokka:Norrmalm luokka:Ruotsin tornitalot Luokka:Tukholman rakennukset ja rakennelmat
M/S Finnlady

M/S Finnlady () on Finnlinesin omistama ro-ro/matkustaja-alus. Alus on rakennettu vuonna 2007 Fincantierin Anconan telakalla Italiassa. Kuollutta painoa aluksella on 9 653 tonnia ja sen jääluokitus on 1A Super. Finnlady on rekisteröity Suomen lipun alle ja sen kotisatama on Helsinki. Nykyään alus liikennöi Helsingistä Travemündeen. Finnladyn sisaralukset ovat M/S Finnmaid, M/S Finnstar, M/S Finnswan ja M/S Europalink. == Alus == Finnlady on luokkansa suurimpia laivoja maailmassa, ja se noudattaa sekä Euroopan että kansainvälistä uusinta turvallisuus- ja ympäristötasoa. Matka-aika Helsingin ja Travemünden välillä on 30 tuntia, ja laivalla noudatetaan Suomen aikaa. Varustamo on investoinut laivaan 115 miljoonaa euroa. === Hytit === Finnladyllä ja sen neljällä sisaraluksilla on Suomen ja Saksan välisen laivaliikenteen suurin hyttivalikoima, yhdeksän hyttiluokkaa. Hyttien koko vaihtelee 10 m²:stä 38 m²:iin. Hytit ovat laivalla kolmella kannella. === Vapaa-ajan vietto === Promenadikannella eli ylimmällä matkustajakannella sijaitsevat muun muassa Aere-, Acqua- ja Terra-nimiset kokoustilat, kaksi poreallasta, saunat, kuntosali, ravintola, kaksi baaria, aurinkokansi ja Sailor’s Shop -myymälä. == Käyttöhistoria == 16\. kesäkuuta 2006 alus laskettiin vesille. 5. helmikuuta 2007 alus luovutettiin Finnlines Ship Management AB:n omistukseen, joka rekisteröi aluksen Ruotsin lipun alle nimellä M/S Europalink. Kotisatamaksi tuli Malmö. 6\. helmikuuta 2007 alus siirtyi Finnlines Oy:n omistukseen, joka muutti lippuvaltion Suomeksi ja kotisataman Helsingiksi. Samana päivänä alus sai nykyisen Finnlady-nimensä. Telakalta Italiasta alus lähti kohti Travemündea 10. helmikuuta. 22. helmikuuta Finnlady aloitti Helsingin ja Travemünden välisen liikenteen. Myöhään perjantai-iltana 16. toukokuuta 2008 alus törmäsi Travemündessä laituriin kärsien vähäisiä vaurioita. Myös laituri vaurioitui. Onnettomuuden syyksi epäiltiin teknistä vikaa. Kukaan ei loukkaantunut törmäyksessä eikä se aiheuttanut vaaraa matkustajille. Matkustajia aluksella oli onnettomuushetkellä 175, ja heidät päästettiin laivaan sisään yön ajaksi. Kiireisimmille matkustajille pyrittiin löytämään korvaavia kuljetuksia. Sunnuntaina 18. toukokuuta tekninen vika varmistui onnettomuuden syyksi, mutta sen aiheuttajaa ei tiedetty. Samana päivänä alus saatiin korjattua ja se lähti kohti Helsinkiä. Alkuperäisen suunnitelman mukaan aluksen olisi pitänyt lähteä Suomeen jo lauantain vastaisena yönä. == Lähteet == == Aiheesta muualla == * *A FINNSTAR is born *M/S Finnlady Finnlinesin verkkosivuilla Finnlady Finnladyin Luokka:Fincantieri
Maailman postiliitto

Maailman postiliitto eli UPU () on kansainvälinen järjestö, joka säätelee jäsenvaltioidensa välistä postitoimintaa. Se on Yhdistyneiden kansakuntien erityisjärjestö. Liitto perustettiin 9. lokakuuta 1874,https://www.loc.gov/law/help/us-treaties/bevans/m-ust000001-0051.pdf ja siihen kuuluu 192 valtiota. Maailman postiliiton päämaja sijaitsee Bernissä, Sveitsissä, ja järjestön virallinen kieli on ranska. Postiliikennettä hallinnoitiin 1800-luvulla pitkälti valtioiden tekemien kahdenvälisten sopimusten avulla. Ensimmäisiä kansainvälisiä periaatteita yritettiin luoda Pariisissa 1863. Ensimmäinen kansainvälinen postikongressi järjestettiin 1874 Bernissä. Siellä 22 valtiota solmivat Bernin sopimuksen, jolla perustettiin Yleinen postiliitto. Liitto astui voimaan 1. heinäkuuta 1875, ja vuonna 1878 sen nimi muutettiin Maailman postiliitoksi. Suomi liittyi siihen 12. helmikuuta 1918. Maailman postiliitosta tuli 1. heinäkuuta 1948 YK:n erityisjärjestö, ja UPU on siitä lähtien pystynyt vaikuttamaan alaansa vaikuttavaan asioihin YK:ssa. UPU tekee myös yhteistyötä monien muidenkin YK:n erityisjärjestöjen, rahastojen ja ohjelmien kanssa. UPU:n pääsihteeri on myös mukana YK:n johtokunnassa. == Lähteet == ==Aiheesta muualla== * Maailman postiliiton kotisivut Luokka:Bern Luokka:Postiliikenne Luokka:Yhdistyneiden kansakuntien erityisjärjestöt
Schering Rosenhanen palatsi

Schering Rosenhanen palatsi () on palatsimainen rakennus Ruotsin pääkaupungissa Tukholmassa. Se sijaitsee Riddarholmenin saarella Wrangelin palatsin pohjoispuolella lähellä Birger Jarls torgia. Palatsi on rakennettu vuosina 1652–1656 ja sen suunnitteli arkkitehti Nicodemus Tessin vanhempi.Fredric Bedoire: Stockholms byggnader: Arkitektur och stadsbild, s. 54. Norstedts, Tukholma 2012. Vuosina 1776–1876 palatsi oli Ruotsin vapaamuurareiden käytössä. Siipirakennukset, joista itäinen valmistui noin vuonna 1800 ja läntinen vuoden 1850 tienoilla, muuttivat palatsin mantereenpuoleista julkisivua. Merenpuoleinen julkisivu on suurimmaksi osaksi säilyttänyt alkuperäisen ulkonäkönsä. Rakennuksen nykyinen käyttäjä on Svean hovioikeus. ==Lähteet== Luokka:Tukholman palatsit Luokka:Riddarholmenin rakennukset ja rakennelmat
Emanuel Pohjaväre

Emanuel Pohjaväre (vuoteen 1906 Helin, 29\. huhtikuuta 1875 Teisko – 31. joulukuuta 1949 Petroskoi) oli suomalainen poliitikko, joka toimi SDP:n kansanedustajana vuosina 1907–1909 ja 1911–1918. Sisällissodan aikana Pohjanväre työskenteli punaisten hallinnossa ja pakeni sodan jälkeen Neuvosto- Venäjälle. == Elämä == Emanuel Pohjaväreen vanhemmat olivat Ruovedellä syntyneet torppari Franz Herman Helin (1831-1901) ja Amanda Ala-Ruhala (1835-1884). Pohjaväre työskenteli jo lapsesta renkinä ja oli myöhemmin leipurinoppilaana Tampereella ja Helsingissä. Vuonna 1897 hän perusti leipuriliikkeen ja sekatavarakaupan Ruoveden Muroleeseen. Yrityksen ajauduttua konkurssiin 1902 Pohjaväre muutti Ähtäriin ja avasi leipomon Inhan tehtaille. Viitattu 8.5.2007. Vuodesta 1908 lähtien hän piti leipuriliikettä Mäntän Koskelassa. Pohjaväre toimi leipurintyönsä ohessa sosialidemokraattisen puolueen kiertävänä puhujana. Hän oli myös Inhan ja Mäntän työväenyhdistysten puheenjohtajana. Vuonna 1907 Pohjaväre valittiin kansanedustajaksi Suomen ensimmäisissä yksikamarisen eduskunnan vaaleissa. Kahden vaalikauden jälkeen Pohjaväre palasi leipurin ammattiin, mutta valittiin eduskuntaan jälleen 1911. Sisällissodan aikana Pohjaväre toimi kansanvaltuuskunnan sisäasianosaston kamreerin apulaisena. Sodan loppuvaiheessa Pohjanväre pakeni Neuvosto- Venäjälle, jossa hän aluksi toimi luennoitsijana ja opettajana Kontupohjassa. Pohjaväre asettui myöhemmin Petroskoihin, jossa hän kirjoitti myös Punainen Karjala -lehteen. Neuvostoliitosta saadun tiedon mukaan Pohjaväre kuoli Petroskoissa 78-vuotiaana joulukuussa 1949. Suomessa hänet julistettiin kuolleeksi vuonna 1962. == Perhe == Emanuel Pohjaväreen puoliso oli Ruovedellä syntynyt Lydia Emilia Ala-Pohja (s. 1878), jonka kanssa hän avioitui vuonna 1900. Pohjaväreen paettua Venäjälle Lydia jäi lasten kanssa Suomeen. Lydia Pohjaväre oli mukana sosialidemokraattisen naisliiton toiminnassa ja vaikutti pitkään Mäntän kunnalliselämässä eri luottamustehtävissä. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Vaasan läänin itäinen vaalipiiri Luokka:Suomen sisällissodan punaiset Luokka:Vuonna 1875 syntyneet Luokka:Vuonna 1949 kuolleet
Hannu Heikkilä

Hannu Tapani Heikkilä (23. lokakuuta 1922 Helsinki – 10. syyskuuta 2003 Hollola) oli suomalainen oopperalaulaja. Äänialaltaan hän oli aluksi baritoni, sitten basso. ==Henkilöhistoria== Heikkilän vanhemmat olivat Väinö Johannes Heikkilä ja Iida Elisabet Tauren. Hänen ensimmäinen puolisonsa (1951–1965) oli pianisti Kerstin Linnea Pettersson ja toinen vuodesta 1966 Anja Helena Miettinen. Heikkilä tuli ylioppilaaksi 1940, opintomatkoja Keski-Eurooppaan hän teki 1950-luvulla., samoin kuin suomensi kuusitoista oopperalibrettoa. Heikkilä kuului vuodesta 2000 Martti Talvela -säätiön hallitukseen. ==Taiteellinen toiminta== Heikkilällä oli uransa aikana kaikkiaan yli 90 eri roolia oopperoissa ja opereteissa muun muassa Suomen Kansallisoopperassa, Savonlinnan oopperajuhlilla ja Lahdessa. Hänen keskeisiä oopperaroolejaan olivat Pimen (Boris Godunov), Mefisto (Faust), Rocco (Fidelio), Figaro (Figaron häät), kuningas Marke (Tristan ja Isolde), Filip II (Don Carlos) sekä Musta Joe (Teatterilaiva). Heikkilä palkittiin Pro Finlandia -mitalilla vuonna 1970. === Diskografia === * Heikkilä, Hannu 2003. Aarioita ja lauluja. Äänityksiä 1954–1968. Fuga 9168. == Lähteet == == Kirjallisuutta == * Halvorsen, Tero: Hannu Heikkilä – elämä oopperalle. Helsinki: Fuga Oy, 2023. ISBN 978-952-68781-9-5. == Aiheesta muualla == *Hannu Heikkilän muistokirjoitus Helsingin Sanomissa (linkki menee lehden Haku-palveluun) *Hannu Heikkilän muistokirjoitus Helsingin Sanomissa (suora linkki muistokirjoitukseen) *Hannu Heikkilä Klassinen.fissä Luokka:Suomalaiset bassot Luokka:Suomalaiset baritonit Luokka: Suomalaiset musiikkipedagogit Luokka:Pro Finlandia -palkitut Luokka:Vuonna 1922 syntyneet Luokka:Vuonna 2003 kuolleet
Fisherman’s Friend

Fisherman’s Friend () on vahva mentolipastilli, jota valmistetaan Fleetwoodissa, Lancashiren kreivikunnassa Englannissa. Pastillin kehitti apteekkari James Lofthouse vuonna 1865 lievittämään kalastajien hengityselinvaivoja, kuten yskää ja kurkkukipua, jotka johtuivat Pohjanmeren viileästä ja tuulisesta ilmastosta. Alun perin valmiste oli erittäin vahvaa nestemäistä lääkettä, joka sisälsi mentolia ja eukalyptusöljyä. Lofthouse puristi siitä pieniä pastilleja, jotka olivat helpompia säilyttää ja nauttia kuin nestemäinen versio. Pastillia alettiin kutsua ”kalastajan ystäväksi” niiden suotuisan vaikutuksen vuoksi. Pastillit ovat pysyneet muuttumattomina nykypäivään asti, ja ne ovat tunnettuja pienehköistä paperipakkauksistaan. Trooppisissa, kosteissa maissa pussit ovat muovia ja uudelleensuljettavia. Myöhemmin markkinoille on tullut myös muun muassa salmiakilla, kirsikalla, mintulla ja aniksella sekä useilla muilla mauilla maustettuja versioita. Pastilleja on saatavana myös sokerittomina. Pastillit eivät sisällä eläinperäisiä tuotteita, joten ne sopivat myös kasvissyöjille sekä vegaaneille. Joissakin baareissa on saatavilla Fisherman’s Friend -pastilleja ja vodkaa sekoittamalla tehtyjä ryyppyjä. Tällaista juomaa saa Suomessa myös Alkosta, jossa myytävän tuotteen valmistaja on tanskalainen Spiritus Distillers A/S. == Lähteet == * * Luokka:Makeismerkit
Fisu

Fisu tarkoittaa seuraavia asioita: * Kansainvälinen opiskelijaurheiluliitto, FISU (ranskan sanoista Fédération Internationale du Sport Universitaire), Universiadien järjestäjä * Foundation for International Spiritual Unfoldment, kansainvälinen meditaatio-opetukseen keskittyvä järjestö * fisu, kalan slanginimitys * fisu, vodkasta ja murskatuista Fisherman's Friend -pastilleista valmistettu drinkki.
Nikolai Lehto

Kaarlo Nikolai Lehto (15. joulukuuta 1905 Halikko – 6. marraskuuta 1994 Turku) oli suomalainen kuvataiteilija. Lehto aloitti taiteellisen uransa mainospiirtäjänä. Hän kiinnostui taiteesta muutettuaan Turkuun 1920. Aluksi hän maalasi traditionaalisia ja realistisia maisemia ja henkilökuvia. Vähitellen hän alkoi tietoisesti siirtyä naivistisempaan ja surrealistisempaan ilmaisuun. Hän jättäytyi vapaaksi taiteilijaksi vasta yli 50-vuotiaana. Suurimman suosion Lehto saavutti töillään, joiden pääosassa ovat ihmiset tai eläimet. Henkilöt ovat vahvasti tyypiteltyjä ja poseeravat kuten vanhoissa perhevalokuvissa, katse kohti kameraa. Ihmiset ovat arvokkaan vakavia eikä töissä näy liikettä. Teokset ovat kertovia ja lämpimän humoristisia. Lehto opiskeli Turun taideyhdistyksen piirustuskoulussa 1930–1932. Hänelle myönnettiin Pro Finlandia -mitali vuonna 1972 ja hän sai professorin arvon vuonna 1982. == Lähteet == * * == Aiheesta muualla == * Nikolai Lehto Taide Salmelan kokoelmissa * *Kansallisbiografia Luokka:Suomalaiset taidemaalarit Luokka:Naivistit Luokka:Pro Finlandia -palkitut Luokka:Vuonna 1905 syntyneet Luokka:Vuonna 1994 kuolleet
Ranskan vallankumoussodat

Ranskan vallankumoussodat olivat sarja vuosina 1792–1802 käytyjä sotia, joissa pääosapuolina olivat yhtäältä Ranskan ensimmäinen tasavalta ja toisaalta ensimmäisen ja toisen liittokunnan jäsenet. Ensimmäisen liittokunnan sota käytiin vuosina 1792–1797 ja toisen liittokunnan sota vuosina 1799–1801. Ranskan suuri vallankumous alkoi vuonna 1789. Vallankumoukselliset pelkäsivät ulkovaltojen suunnittelevan Ranskan-vastaista sotaa vanhan järjestelmän eli ancien régimen palauttamiseksi. Tähän pelkoon vaikutti niin sanottu Pillnitzin julistus vuonna 1791. Etenkin girondistit vaativat sotaa Ranskan lakiasäätävässä kansalliskokouksessa. Ranska julisti sodan Itävallalle vuonna 1792. Preussi yhtyi sotaan Itävallan puolelle ja itävaltalais-preussilaiset joukot hyökkäsivät Ranskaan. Ranskalaiset voittivat Valmyn taistelun, minkä jälkeen he hyökkäsivät Itävallan Alankomaihin, voittivat Jemappesin taistelun ja valtasivat Itävallan Alankomaat. Marraskuussa 1792 Ranska valtasi Nizzan ja Savoijin. == Ensimmäinen liittokunta == Britannia, Hollanti, Espanja, Itävalta, Preussi ja Venäjä muodostivat ensimmäisen Ranskan vastaisen liittokunnan, koska Ranska levitti vallankumousta omien rajojensa ulkopuolelle. Seuranneessa ensimmäisen liittokunnan sodassa liittoutuneet menestyivät aluksi kaikilla rintamilla, mutta takaiskujen jälkeen ranskalaisten asevelvollisarmeijat alkoivat menestyä ja työnsivät liittoutuneiden joukot pois Ranskasta. Ranskalaiset valloittivat uusia alueita ja loivat niistä tasavaltoja, jotka olivat puskurivaltioita. Liittokunnan jäsenet lopettivat sotimisen yksi toisensa jälkeen vuodesta 1794 lähtien. Ensimmäinen liittokunnan sota päättyi lopullisesti Itävallan irtauduttua sodasta kenraali Napoléon Bonaparten Italian-sotaretken jälkeen Campo Formion rauhassa vuonna 1797. == Toinen liittokunta == Toinen Ranskan vastainen liittokunta perustettiin Venäjän johdolla ja siihen kuuluivat Britannia, Itävalta, Portugali, Napoli ja Osmanien valtakunta. Liittokunnan sotatoimet sujuivat aluksi hyvin, mutta se kärsi tuhoisan tappion Sveitsissä, minkä jälkeen Venäjä vetäytyi sodasta. Ranska ja osmanit saavuttivat sovun vuonna 1800. Ranska voitti Marengon ja Hohenlindenin taistelut pakottaen Itävallan irtautumaan sodasta helmikuussa 1801. Britannia jatkoi sotaa merillä vuoteen 1802, jolloin se solmi Ranskan kanssa Amiensin rauhan. Vuonna 1803 syttyneitä uusia sotia kutsutaan Napoleonin sodiksi. ==Lähteet== == Aiheesta muualla == Luokka:Ranskan suuri vallankumous * Luokka:Seulonnan keskeiset artikkelit
Viruminen

Viruminen on vakiokuormituksen tai -jännityksen vaikutuksesta tapahtuvaa ajasta ja lämpötilasta riippuvaa pysyvää eli plastista muodonmuutosta. Virumisessa muodonmuutosmekanismeina toimivat dislokaatioliike, diffuusio ja raerajaliukuminen. Koska viruminen on lämpötilasta riippuvaa, muoveilla viruminen on merkittävää jo alhaisissa lämpötiloissa ja metalleilla ilmiö tapahtuu yleensä vasta korkeammissa lämpötiloissa. Toisin kuin venyminen, viruminen alkaa materiaalin venyttyä kimmoisuutensa rajan yli. Virumisesta käytetään toisinaan nimitystä staattinen väsyminen.http://www.aalto.fi/fi/current/tkk_archive/news/view/aalto- yliopiston_tutkijat-materiaalit_vasyvat_epatasaisesti_ja_purskahtelevasti/ == Katso myös == *Elastisuus == Lähteet == == Aiheesta muualla == *Tampereen teknillinen yliopisto, Materiaaliopin laitos: Viruminen Luokka:Materiaalitekniikka
Rauni Magga Lukkari

Rauni Magga Lukkari (s. 30. syyskuuta 1943 Utsjoki) on saamelainen runoilija ja kääntäjä. Hän kirjoittaa pohjoissaameksi. Lukkari syntyi Utsjoen Vetsikossa, mutta on asunut yli 20 vuotta Norjan puolella Tromssassa. == Tuotanto == === Kirjat=== * Jieŋat vulget (1980) * Báze dearvan, Biehtar (1981) * Losses beaivegirji (1986) * Mu gonagasa gollebiktasat (1991) * Čalbmemihttu (1995) * Árbeeadni (1996) * Dearvvuođat (1999) === Käännökset=== * Laila Stien: Olle P ja imas beaivvás (1991) * Einar Bragi: Vaikke jiehkki jávkkodivccii (1998) * Marion Palmer: Utsatte strök/Rasis guovllut (1999) * Kati-Claudia Fofonoff: Eana áđai nuppebeliid (2000) * Dás álget johtolagat. Barents guovllu antologia (2001, käännös: Jovnna-Ánde Vest, Rauni Magga Lukkari ja Petter Johanas Lukkari) * Riina Katajavuori: Gii halla (2004, käännös: Rauni Magga Lukkari ja Petter Johanas Lukkari) * Edith Södergran: Manin munnje eallin addui (2004, käännös: Rauni Magga Lukkari ja Petter Johanas Lukkari) == Lähteet == Luokka:Saamelaiskirjailijat Luokka:Suomalaiset runoilijat Luokka:Saamelaiset kielenkääntäjät Luokka:Vuonna 1943 syntyneet Luokka:Elävät henkilöt
Howden Ganley

James Howden Ganley (synt. 24. joulukuuta 1941 Hamilton, Uusi-Seelanti) on entinen Formula 1 -kuljettaja. Urallaan hän sai 10 MM-pistettä 41 osakilpailussa. Hän ajoi myös sarjan ulkopuolisissa kilpailuissa. Ganley muutti kilpa-ajamisen toivossa Uudesta-Seelannista Englantiin 19-vuotiaana, jossa hän sai työpaikan mekaanikkona. Formula 3 -ura aukeni hänelle kuitenkin vasta 1960-luvun lopussa, jolloin hän oli saanut kerättyä riittävästi rahaa. Menestystä hän sai Formula 5000 -sarjassa, jossa hän sijoittui Peter Gethinin jälkeen toiseksi, mikä auttoi myös häntä saamaan paikan BRM:n Formula 1 -tallista kausiksi 1971-72. Vuonna 1972 hän ajoi myös Le Mansin 24 tunnin ajoissa sijoittuen toiseksi yhdessä Francois Cevertin kanssa. Hän keräsi kohtalaisesti pisteitä BRM:n autoilla ja vaihtoi kaudeksi 1973 Iso-Marlboron -talliin, jonka auto osoittautui kuitenkin heikoksi. Myös seuraava vuosi osoittautui heikoksi Marchin ja Makin autoilla, minkä seurauksena hän lopetti F1-uransa ja keskittyi Tim Schenkenin kanssa perustamansa Tiga -kilpa- autovalmistusyhtiön perustamiseen. Vuosi Talli Valmistaja Moottori 1 2 3 4 5 6 7 8 9 10 11 12 13 14 15 Sijoitus Pisteet 1971 Yardley Team BRM BRM P153 BRM P142 3.0 V12 RSA Kesk. ESP 10 MON DNQ NED 7 FRA 10 GBR 8 GER Kesk. 15\. 5 1971 Yardley Team BRM BRM P160 BRM P142 3.0 V12 AUT Kesk. ITA 5 CAN DNS USA 4 15\. 5 1972 Marlboro BRM BRM P160B BRM P142 3.0 V12 ARG 9 RSA NC ESP Kesk. BEL 8 FRA DNS 13\. 4 1972 Marlboro BRM BRM P180 BRM P142 3.0 V12 MON Kesk. 13\. 4 1972 Marlboro BRM BRM P160C BRM P142 3.0 V12 GBR GER 4 AUT 6 ITA 11 CAN 10 USA Kesk. 13\. 4 1973 Frank Williams Racing Cars Iso-Marlboro FX3B Ford Cosworth DFV 3.0 V8 ARG NC BRA 7 RSA 10 19\. 1 1973 Frank Williams Racing Cars Iso-Marlboro IR Ford Cosworth DFV 3.0 V8 ESP Kesk. BEL Kesk. MON Kesk. SWE 11 FRA 14 GBR 9 NED 9 GER DNS AUT NC ITA NC CAN 6 USA 12 19\. 1 1974 March Engineering March 741 Ford Cosworth DFV 3.0 V8 ARG 8 BRA Kesk. RSA ESP BEL MON SWE NED FRA - 0 1974 Maki Engineering Maki F101 Ford Cosworth DFV 3.0 V8 GBR DNQ GER DNQ AUT ITA CAN USA - 0 ==Lähteet== Luokka:Uusiseelantilaiset Formula 1 -kuljettajat Luokka:Vuonna 1941 syntyneet Luokka:Elävät henkilöt
Heki Danjō Masatsugu

Heki Danjō Masatsugu (s. 1443 Yamato, Japani – k. 1502) oli legendaarinen soturi, jonka katsotaan luoneen perustan japanilaiselle jalkaväensotilaiden jousiammunnalle. Heki Danjōn opeista syntyi yksi merkittävimmistä kyūdō- koulukunnista, hänen nimeään kantava Heki-ryū. Heki-ryūn myöhemmistä haaroista useita harjoitellaan edelleen aktiivisesti. Heki Danjō eli sotaisana aikana jolloin pidettiin kunniakkaana tulla yhdistetyksi kuuluisiin sotureihin. Tästä syystä kaikkien Heki Danjōn nimeä kantavien tyylisuuntien yhteydestä historialliseen henkilöön ei ole täyttä varmuutta, mutta tiedetään että Heki Danjō opetti Yoshida Shigekataa, joka kirjasi opit kirjakääröön (Mokuroku) joka on edelleen tärkeä osa Heki-koulukunnan opetusta.Leif Bagge, The history of Heki Ryu From the Insai Ha point of view Heki-ryūn Insai-tyylisuunnan perustaja Yoshida Genpachirou Shigeujin kirjoitti Heki Danjōsta jumalallisena sodanjumala Hachimanin ilmentymänä. Historia kuitenkin kertoo hänen elämästään vain vähän. Heki Danjō syntyi Yamatossa, nousi jousiampujana kuuluisuuteen Uchinon taistelussa, opetti kyūjutsua ja lopulta ryhtyi hieman ennen kuolemaansa munkiksi Koya-vuorelle.Feliks F. Hoff (2002, engl.): Kyudo – the Way of the Bow, Shambala 2002, ISBN 1-57062-852-1 ==Lähteet== Luokka:Kyūdō Luokka:Japanilaiset budokat Luokka:Budō- ja bujutsuvaikuttajat
Myy Herculis

Myy Herculis on kaksoistähti 27,4 valovuoden päässä. Keltainen päätähti lienee itse kaksoistähti. ==Aiheesta muualla== *Mu Hercules4 at SolStation. Luokka:Kaksoistähdet
Katsu Kaishū

Katsu Kaishū (, 1823–1899) eli Katsu Rintarō eli Awa Katsu, oli japanilainen laivastoupseeri ja valtion virkamies Bakumatsu-kauden ja Meiji-restauraation aikaan. Katsu kannatti Japanin modernisointia ja demokratisoitumista ja hän oli yksi Meiji-restauraation keskeisistä henkilöistä. Katsu palveli Tokugawan alaisuudessa vuosina 1855–1868 ja myöhemmin keisarillisen Japanin joukoissa 1872–1899. == Elämä == Katsu syntyi Edossa (nykyinen Tokio) vuonna 1823. Hänen isänsä Katsu Koichin oli Tokugawan vasalli. Nuorena Katsu opiskeli kenjutsua ja zeniä. Myöhemmin hän tutustui myös hollannin kieleen ja länsimaiseen sodankäyntiin, sekä perusti oman hollanninkielisen koulun.Jansen, s. 154 Bakufu palkkasi Katsun hänen osoittamiensa kykyjen vuoksi ja Katsu aloitti opintonsa Nagasakin laivastokoulussa 1855.Jansen, s. 156 Palattuaan opintojensa loppuessa Edoon, hänet komennettiin palvelukseen Yhdysvaltoihin purjehtivalle Kanrinmarulle 1860. Katsun komentama alus matkasi San Franciscoon, jossa Katsu vietti kaksi kuukautta ennen palaamistaan takaisin Japaniin. Kaksi vuotta Amerikan matkansa jälkeen Katsu ylennettiin Japanin laivastossa gunkan-bugyo-narabin arvoon. Samana vuonna hän tapasi Sakamoto Ryōman, josta tuli hänen avustajansa ja vuotta myöhemmin Katsu perusti yhdessä Ryōman kanssa Kōben laivastokoulun Hyōgoon. Katsu ylennettiin edelleen gunkan bugyoksi 1864. Saman vuoden aikana hän kuitenkin joutui vastaamaan syytteisiin Tokugawan vastaisten joukkojen suojelemisesta ja menetti virka-asemansa. Katsu määrättiin kotiarestiin ja hänen perustamansa laivastokoulu suljettiin. Tokugawa Yoshinobu kutsui Katsun takaisin palvelukseen 1866. Bakufu oli kokenut nöyryyttävän tappion Chōshūn kapinallisia vastaan ja Katsu komennettiin bakufun ja Chōsūn välisiin neuvotteluihin bakufun edustajaksi. Tokugawa Yoshinobu ilmoitettua luopuvansa asemastaan Japanin poliittinen tilanne kiristyi ja puhkesi lopulta sisällissodaksi 1868. Seuranneessa Boshin- sodassa Katsu kuului Tokugawan vasallina bakufun puoleisiin joukkoihin. Katsu neuvotteli Saigō Takamorin kanssa Edon linnan ehdottoman antautumisen ilman verenvuodatusta. == Lähteet == * === Viitteet === == Aiheesta muualla == * * Luokka:Japanilaiset sotilaat Luokka:Samurait Luokka:Vuonna 1823 syntyneet Luokka:Vuonna 1899 kuolleet
Yhdysvaltain Grand Prix 1991

Yhdysvaltain Grand Prix 1991 oli Formula 1 -sarjan 501. osakilpailu. Se ajettiin 10. maaliskuuta 1991 Phoenixissa. == Tulokset == Sija Nro Kuljettaja Talli Kierrokset Aika/keskeytys Aika-ajo Pisteet 1 1 Ayrton Senna McLaren- Honda 81 2:00.48,1 1 10 2 27 Alain Prost Ferrari 81 +16,322 2 6 3 20 Nelson Piquet Benetton-Ford 81 +1.17,376 5 4 4 4 Stefano Modena Tyrrell-Honda 81 +1.25,409 11 3 5 3 Satoru Nakajima Tyrrell-Honda 80 + 1 krs. 16 2 6 30 Aguri Suzuki Lola-Ford 79 + 2 krs. 21 1 7 34 Nicola Larini Lambo-Lamborghini 78 +3 krs. 17 8 17 Gabriele Tarquini AGS-Ford 77 + 4 krs. 22 9 23 Pierluigi Martini Minardi-Ferrari 75 Moottori 15 10\. 32 Bertrand Gachot Jordan-Ford 75 Moottori 14 11\. 7 Martin Brundle Brabham-Yamaha 73 + 8 krs. 12 12\. 28 Jean Alesi Ferrari 72 Vaihdelaatikko 6 13\. 11 Mika Häkkinen Lotus-Judd 59 Moottori 13 Kesk. 6 Riccardo Patrese Williams-Renault 49 Vaihdelaatikko 3 Kesk. 19 Roberto Moreno Benetton-Ford 49 Kolari 8 Kesk. 9 Michele Alboreto Footwork-Porsche 41 Moottori 25 Kesk. 16 Ivan Capelli Leyton House-Ilmor 40 Vaihdelaatikko 18 Kesk. 25 Thierry Boutsen Ligier-Lamborghini 40 Moottori 20 Kesk. 2 Gerhard Berger McLaren-Honda 36 Bensapumppu 7 Kesk. 5 Nigel Mansell Williams-Renault 35 Vaihdelaatikko 4 Kesk. 15 Mauricio Gugelmin Leyton House-Ilmor 34 Vaihdelaatikko 23 Kesk. 8 Mark Blundell Brabham-Yamaha 32 Ulosajo 24 Kesk. 21 Emanuele Pirro Dallara-Judd 16 Vaihdelaatikko 9 Kesk. 24 Gianni Morbidelli Minardi-Ferrari 15 Vaihdelaatikko 26 Kesk. 22 Jyrki Järvilehto Dallara-Judd 12 Vaihdelaatikko 10 Kesk. 29 Éric Bernard Lola-Ford 4 Moottori 19 DNQ 10 Alex Caffi Footwork-Porsche DNQ 18 Stefan Johansson AGS-Ford DNQ 26 Érik Comas Ligier-Lamborghini DNQ 12 Julian Bailey Lotus-Judd DNPQ 33 Andrea de Cesaris Jordan-Ford DNPQ 31 Pedro Chaves Coloni-Ford DNPQ 14 Olivier Grouillard Fondmetal-Ford DNPQ 35 Eric van de Poele Lambo-Lamborghini == Muuta == ===Merkkipaalut=== *Gerhard Berger: 100. kilpailu *Jordan-, Lambo-, ja Ilmor-tallien ensimmäinen F1-kilpailu *Mark Blundell, Érik Comas, Mika Häkkinen: ensimmäinen F1-kilpailu *Ayrton Senna: 400 MM-pistettä *Jean Alesi: 1. nopein kierros *Satoru Nakajiman viimeinen pistesija ===Kuljettajien MM-tilanne=== Nro Kuljettaja Pisteet 1 Ayrton Senna 10 2 Alain Prost 6 3 Nelson Piquet 4 4 Stefano Modena 3 5 Satoru Nakajima 2 6 Aguri Suzuki 1 ===Valmistajien MM-tilanne=== Nro Talli Pisteet 1 McLaren-Honda 10 2 Ferrari 6 3 Tyrrell-Honda 5 4 Benetton-Ford 4 5 Lola-Ford 1 == Lähteet == == Aiheesta muualla == Luokka:Yhdysvaltain Grand Prix Luokka:Formula 1 -kausi 1991 Luokka:Phoenixin urheilu
Pii3 Orionis

Pii3 Orionis (π3 Orionis, π3 Ori) on kellanvalkea pääsarjan tähti Orionin tähtikuviossa. == Aiheesta muualla == *Pi3 Orionis at Solstation.com Luokka:Pääsarjan tähdet
Pragmaattinen sanktio (1713)

Pragmaattinen sanktio oli keisari Kaarle VI:n vuonna 1713 antama kruununperimysjärjestys, jonka mukaan Itävallan kruunu ja Habsburgien perintömaat menisivät hänen kuoltuaan hänen tyttärelleen Maria Teresialle. Tämä syrjäytti vuonna 1703 määrätyn kruununperimysjärjestyksen. Kaarle VI sai monen eurooppalaisen valtion suostumaan pragmaattiseen sanktioon. Osa niistä kuitenkin rikkoi lupauksensa keisarin kuoltua vuonna 1740, mikä johti Itävallan perimyssotaan. ==Lähteet == Luokka:Pyhä saksalais-roomalainen keisarikunta Luokka:Erityislait Luokka:1713
Metsästyksen kansallisia erikoisuuksia

Metsästyksen kansallisia erikoisuuksia tai Kansallisen metsästyksen erikoisuudet () on vuonna 1995 ensi-iltansa saanut Aleksandr Rogožkinin ohjaama venäläinen komediaelokuva suomalaisesta kirjailijasta, joka lähtee Venäjälle kirjoittamaan kirjaa aidosta venäläisestä metsästyksestä. Elokuva voitti useita palkintoja, muun muassa Sotšin elokuvajuhlien parhaan elokuvan palkinnon 1995 (Kinotavr Grand Prix 1995), tšekkiläisen Karlovy Varyn elokuvajuhlien erikoispalkinnon (Karlovy Vary Special Prize) ja monia venäläisiä palkintoja. Elokuvan pääosissa ovat muun muassa Aleksei Buldakov (kenraali Ivolgin), Viktor Bytškov (metsästäjä Kuzmitš) ja Ville Haapasalo (roolihahmo Raivo Haapasalo). Ville Haapasalolle elokuva ja sen menestys merkitsi nousemista kerralla suuren venäläisyleisön tuntemaksi näyttelijäksi. Elokuva on saavuttanut Venäjällä niin valtaisan suosion, että sitä pidetään siellä miltei kansallisaarteena Ville Haapasalon mukaan. Yle on esittänyt elokuvan vuonna 1997 Yle TV1 -kanavalla ja vuosina 2006 ja 2007 Yle Teemalla. == Katso myös == * Kalastuksen kansallisia erikoisuuksia (1998) == Lähteet == ==Aiheesta muualla== * Peculiarities of the National Hunt (1995) (imdb.com) * Osobennosti natsionalnoi ohoty (russiancinema.ru) * Metsästyksen kansallisia erikoisuuksia (iltalehti.fi) * Nähtävissä Youtubessa Luokka:Venäläiset elokuvat Luokka:Vuoden 1995 elokuvat Luokka:Komediaelokuvat Luokka:Seulonnan keskeiset artikkelit
Chang Lo

Chang Lo eli Sua Lua on intialaisen Chang-heimon tanssi Nagalandin alueelta, joka sijaitsee Intian koillisimmassa kolkassa Myanmarin eli entisen Burman rajalla. Aiemmin tanssia tanssittiin voitontanssina heimon voitettua vihollisensa. Nykyisin se on osa yhteisöllisiä juhlia, kuten Poanglemia, kolmipäiväistä sadonkorjuun aloitusjuhlaa. Perinteiset Naga-sotureiden puvut sekä naisten koristeelliset asut tekevät tanssista visuaalisen elämyksen. Culturalindia.netSeasonsidia.com == Lähteet == Luokka:Intialainen tanssi Luokka:Nagaland
Nord-Pas-de-Calais

Nord-Pas de Calais tai Nord-Pas-de-Calais on entinen hallintoalue Pohjois- Ranskassa. Alue yhdistettiin vuonna 2016 yhdessä Picardien alueen kanssa Hauts-de-Francen alueeksi. Alue rajoittui pohjoisessa Belgiaan sekä lännessä ja luoteessa Englannin kanaaliin. Nord-Pas de Calais'n pääkaupunki oli Lille, muita merkittäviä kaupunkeja seudulla ovat Valenciennes, Lens, Douai, Béthune, Dunkerque, Maubeuge, Calais, Boulogne-sur-Mer, Arras ja Cambrai. Alue koostui Nordin ja Pas-de-Calais'n departementeista, jotka jakautuvat edelleen 13 arrondissementtiin, 156 kantoniin ja 1546 kuntaan. Alueen väkiluku oli yli 4 miljoonaa ja sen pinta-ala on 12 414 km². Väestö on keskittynyt kaupunkeihin. Hallintoalueen nimi juontui departementtien nimistä Nord, pohjoinen, ja Pas- de-Calais, joka on ranskankielinen nimitys Englannin kanaalille. == Historia == Nord-Pas de Calais kattoi Artois'n provinssin ja osan entisestä Flanderin kreivikunnasta. Alue siirtyi Ranskan omistukseen suurelta osin Ludvig XIV:n aikana. Nord-Pas de Calais'n väestö on geneettiseltä alkuperältään germaanisempaa kuin muut ranskalaiset. == Katso myös == *Kanaalitunneli == Lähteet == Luokka:Hauts-de-France
Nord (departementti)

Nord on Ranskan departementti numero 59. Se sijaitsee Pohjois-Ranskassa Belgian rajalla Hauts-de-Francen suuralueella. Departementti on pinta-alaltaan 5 740 neliökilometriä ja asukasluvultaan Ranskan väkirikkain 2 565 258 asukkaallaan (vuonna 2006). Nordin pääkaupunki on Lille. Nord on jaettu edelleen kuuteen arrondissementtiin, 79 kantoniin ja 652 kuntaan. Ennen vuotta 2016 departementti kuului Nord-Pas-de-Calais'n hallintoalueeseen. Nord oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Alueella puhutaan ranskan paikallismurretta, jota kutsutaan nimellä ch'ti tai chtimi (picardin paikallismurre), ja erityisesti sen pohjoisosassa flaamia. Alueen elämästä ja siihen liittyvistä muiden ranskalaisten ennakkokäsityksistä on tehty tunnettu ranskalainen komedia Bienvenue chez les Ch'tis (2008), joka sijoittuu Berguesin kaupunkiin. == Historia == 1600-luvulle saakka Nord-Pas-de-Calais'n historia oli suurelta osin samanlaista Belgian historian kanssa (belgialaiset olivat antiikin aikana suuri joukko kelttiläisiä kansoja pohjoisesta Gallia), maa, joka "toimii lähes tuhat vuotta taistelukenttänä koko Euroopalle". Nord-Pas-de-Calais'n alue on ollut kiistanalainen Gallian sodan jälkeen; Barbaarien hyökkäysten aikaan Saalilaiset frankit asettuivat sinne, ja se oli Merovingit-dynastian kehto. == Katso myös == * Luettelo Nordin kunnista == Lähteet == == Aiheesta muualla == * Nord-departementin kotisivut *
Nord

Nord (pohjoinen useilla kielillä) voi merkitä seuraavia: *Gare du Nord, rautatieasema Pariisissa *LGV Nord, Pariisista Kanaalin tunneliin johtava suurnopeusrata *Lega Nord, italialainen oikeistopuolue *Nord, Burkina Fason hallintoalue *Nord, Ranskan 59. departementti *Nord, departementti Haitilla *Nord, maakunta Kamerunin pohjoisosassa *Nord, sotilas- ja tutkimusasema Grönlannissa *Nord Pool, Pohjoismaiden sähköpörssi *Radio Nord, ruotsalainen merirosvoradio *Sonderkommando Nord, saksalainen salainen vastarintajärjestö *Saksalainen yhdysesikunta Nord, Saksan toisen maailmansodan aikainen OKW:n esikunta *6. SS-vuoristodivisioona Nord, toisen maailmansodan aikainen Waffen- SS:n kuulunut Saksan armeijan yksikkö *Nord Aviation, Ranskassa 1954-1970 toiminut ilmailuyhtiö *S/S Nord I, S/S Nord II ja S/S Nord III, Suomen Höyrylaiva Osakeyhtiön yhdistettyjä rahti- ja matkustajahöyrylaivoja *Nord, ranskalainen draamaelokuva vuodelta 1991 ==Henkilöitä== *Annika Nord, oik. Nordqvist, suomalainen kitaristi, laulaja ja lauluntekijä *Mette Nord (s. 1959), norjalainen ammattiyhdistysjohtaja *Mikael Nord (s. 1977), ruotsalainen jääkiekkotuomari *Mikael Nord Andersson (s. 1959), ruotsalainen musiikkituottaja.
Jan Timman

Jan Timman (s. 14. joulukuuta 1951) on hollantilainen shakinpelaaja, jonka parhaat pelivuodet olivat 1970–1980-luvuilla. Hän on voittanut Hollannin shakkimestaruuden yhdeksän kertaa ja ollut useasti maailmanmestaruuden haastajaehdokas. Kun hallitseva maailmanmestari Garri Kasparov ja hänen ykköshaastaja Nigel Short riitautuivat FIDE:n kanssa ja alkoivat pelata vuoden 1993 maailmanmestaruusottelua uuden, oman liittonsa PCA:n, alaisuudessa, FIDE järjesti oman maailmanmestaruusottelunsa kakkoshaastaja Timmanin ja kolmos- neloshaastaja Anatoli Karpovin kesken. Toinen vaihtoehto olisi ollut Kasparovin ja Shortin ollessa poissa julistaa paras haastaja suoraan mestariksi, kuten tehtiin Bobby Fischerin ja Karpovin tapauksessa vuonna 1975. Näin Timman olisi ansainnut tämän ”varjomestaruuden” ilman ottelua, mutta Karpoville annettiin uusi mahdollisuus, jonka hän käytti hyväkseen ja voitti tuon taiston. Timmania pidettiin 1980-luvulla ja 1990-luvun alkupuolella parhaana ei-neuvostoliittolaisena pelaajana. Hänet tunnettiin ”lännen parhaana” (”The Best of the West”). Timman pelaa yhä aktiivisesti ja FIDE:n rankingissa hän oli maailman sadanneksi paras pelaaja huhtikuussa 2006. Hän voitti Sigeman Tournamentin Malmössä Ruotsissa 2006. Timman on yksi New In Chess -lehden päätoimittajista. Hänen kirjaansa The Art of Chess Analysis pidetään yhtenä shakkikirjallisuuden modernina klassikkona. Timman on toisen kerran naimisissa. Hänellä on tytär ensimmäisestä avioliitostaan. == Teoksia == * Luokka:Shakin suurmestarit Luokka:Alankomaalaiset shakinpelaajat Luokka:Shakkikirjailijat Luokka:Shakin Hollannin-mestarit Luokka:Vuonna 1951 syntyneet Luokka:Elävät henkilöt
Uuno Antti Virranniemi

Uuno Antti (U. A.) Virranniemi (12. huhtikuuta 1890 Kuusamo – 6. helmikuuta 1976 Kuusamo) oli suomalainen Maalaisliittoa edustanut kansanedustaja Oulun 1. vaalipiiristä vuosina 1939–1945. Hän toimi myös Kuusamon kunnallispolitiikassa ja oli valtuuston puheenjohtaja ja kunnanhallituksen jäsen. Virranniemi oli ammatiltaan maanviljelijä ja pankinjohtaja, ja kunnallisneuvoksen arvo hänelle myönnettiin 1959. Hän oli avioliitossa kahdesti. Virranniemi toimi presidentin valitsijamiehenä vuosien 1937, 1940, 1943 ja 1956 vaaleissa. ==Lähteet== * Luokka:Kansanedustajat Luokka:Suomen Keskustan poliitikot Luokka:Kuusamon kaupunginvaltuutetut Luokka:Oulun vaalipiiri Luokka:Suomalaiset pankinjohtajat Luokka:Suomalaiset maanviljelijät Luokka:Vuonna 1890 syntyneet Luokka:Vuonna 1976 kuolleet
APD

APD voi tarkoittaa seuraavia asioita: *Dialyysihoito, engl. Automated Peritoneal Dialysis *Antisosiaalinen persoonallisuushäiriö, engl. Antisocial personality disorder *Autistic Pride Day. Autistien oikeuksien päivä
Heikki Niskanen

Heikki Niskanen (28. elokuuta 1896 Nivala – 16. kesäkuuta 1962 Nivala) oli suomalainen maanviljelijä ja kansanedustaja (1933–1945). Niskanen edusti Kansanpuoluetta 1933–1939, Pienviljelijäin ja maalaiskansan puoluetta 1939–1941 sekä Maalaisliittoa 1941–1945. Hän oli presidentin valitsijamiehenä 1937, 1940 ja 1943. Niskanen osallistui sisällissodassa sotamiehenä Tampereen valtaukseen hallituksen joukoissa. Myös talvisotaan ja jatkosotaan hän lähti vapaaehtoisena sotamieheksi, vaikka kansanedustajat oli vapautettu palveluksesta. Muut saman tehneet kansanedustajat olivat Väinö Havas ja Paavo Susitaival. ==Konikapina== Niskanen tuomittiin pulaliikkeen huomattavimpina johtomiehenä osallisuudesta Nivalan konikapinaan kahdeksi vuodeksi kuritushuoneeseen 20. heinäkuuta 1933 ja oli siksi estynyt osallistumasta vuoden 1933 valtiopäiville. Lukuisten anomusten jälkeen presidentti suostui armahdukseen, ja pulamiehet vapautettiin 22. joulukuuta 1933. ==Aiheesta muualla== * * Kirjastovirma: Heikki Niskanen Luokka:Kansanedustajat Luokka:Suomalaiset maanviljelijät Luokka:Suomen Keskustan poliitikot Luokka:Oulun vaalipiiri Luokka:Oulun läänin eteläinen vaalipiiri Luokka:Suomen sisällissodan valkoiset Luokka:Vuonna 1896 syntyneet Luokka:Vuonna 1962 kuolleet
Yrjö Hautala

Yrjö David Hautala (22. helmikuuta 1903 Kotka – 30. huhtikuuta 1969 Nivala) oli suomalainen poliitikko. Hautala edusti eduskunnassa Kansanpuoluetta 1933–1936, mutta siirtyi talvisodan jälkeen Maalaisliittoon, jonka listoilta hän nousi eduskuntaan kolmesti sotien jälkeen vuosiksi 1945–1958 ja 1962–1966. Hautala avioitui 1928 Katri Sulkion kanssa. ==Lähteet== * *Kari & Seija Krapu: Yrjö Hautala Kirjastovirma 2003 Luokka:Kansanedustajat Luokka:Suomen Keskustan poliitikot Luokka:Nivalan kaupunginvaltuutetut Luokka:Oulun vaalipiiri Luokka:Oulun läänin eteläinen vaalipiiri Luokka:Vuonna 1903 syntyneet Luokka:Vuonna 1969 kuolleet
Fairfax

Fairfax voi tarkoittaa ainakin seuraavia: == Henkilöitä == * Marion Fairfax (1875–1970), yhdysvaltalainen elokuvakäsikirjoittaja ja näytelmäkirjailija * Thomas Fairfax, (1612–1671), englantilainen aatelismies, poliitikko, kenraali, ja parlamentaristien komentaja ==Paikkoja== Fairfax on myös ainakin seuraavien yhdysvaltalaisten paikkojen nimi: *Fairfax, Etelä-Carolina *Fairfax, Etelä- Dakota *Fairfax, Iowa *Fairfax, Kalifornia *Fairfax, Länsi-Virginia *Fairfax, Minnesota *Fairfax, Missouri *Fairfax, Ohio *Fairfax, Oklahoma *Fairfax, Vermont *Fairfax, Virginia *Fairfaxin piirikunta, Virginia. == Muita merkityksiä == * Fairfax New Zealand, Uuden-Seelannin suurin mediayhtiö * Hellespont Fairfax, säiliöalus ;Britannian kuninkaallinen laivasto *Fairfax (1650), 52-tykkinen kolmannen luokan linjalaiva *Fairfax (1653), 52-tykkinen kolmannen luokan linjalaiva.
Emma (Alankomaat)

Emma () (2. elokuuta 1858 Arolsen – 20. maaliskuuta 1934) oli Hollannin kuninkaan Vilhelm III:n toinen vaimo. Prinsessa Emma syntyi Arolsenissa, pienen saksalaisen Waldeck-Pyrmontin ruhtinaskunnan pääkaupungissa. Hän oli ruhtinaan neljäs tytär. Emman vanhimmasta veljestä Fredrikistä tuli ruhtinaskunnan viimeinen hallitsija. Emma avioitui itseään 41 vuotta vanhemman kuninkaan kanssa 17. tammikuuta 1879. Pariskunnan ainoa yhteinen lapsi oli vuonna 1880 syntynyt Vilhelmiina. Vilhelmin kuoltua 1890 Emma toimi sijaishallitsijana alaikäiselle Vilhelmiinalle. Emma kuoli 75 vuoden ikäisenä keuhkoputkentulehduksen komplikaatioihin Haagissa, ja hänet haudattiin Delftiin. == Lähteet == == Aiheesta muualla == Luokka:Alankomaiden kuninkaalliset Luokka:Sijaishallitsijat Luokka:Kuningataräidit Luokka:Vuonna 1858 syntyneet Luokka:Vuonna 1934 kuolleet
Tero Kinnunen

Tero Kinnunen (s. 1. kesäkuuta 1973 Kitee) on suomalainen muusikko, joka tunnetaan parhaiten Nightwish-yhtyeen tuottajana ja roudarina. Kinnunen soittaa kitaraa sekä bassoa ja on kuulunut Demon, Metoyer sekä Bitch Driven -yhtyeisiin. Kinnunen tunnetaan myös nimillä Tero Cavemann ja Mr. TeeCee. Kinnunen tuotti kappaleen Eyes That Never Lie, jolla valkovenäläinen laulaja Pjotr Jelfimov edusti kotimaataan vuoden 2009 Eurovision laulukilpailussa. == Lähteet == == Aiheesta muualla == * Metal Archives Luokka:Suomalaiset kitaristit Luokka:Nightwish Luokka:Vuonna 1973 syntyneet Luokka:Elävät henkilöt Luokka:Suomalaiset musiikkituottajat Luokka:Suomalaiset basistit